cyanic-selkie/wikianc huggingface dataset:
Elaphrus lapponicus
Levevis
Elaphrus lapponicus overvintrer som voksen (imago). Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lennart Mårli
Lennart Mårli (født 14. april 1951 i Bodø, død 13. august 2015 samme sted) var en norsk musiker, pianist, sanger, låtskriver, skuespiller og plateprodusent. Han var mest kjent som mannen bak musikken i Pelle Politibil og medvirket også i rollen som Lars i fangeorkesteret Lars og Lure sammen med Steinar Toftesund i forestillingene og TV-serien. Han spilte også tangenter i Bodø-bandet Vanqueros sammen med blant andre Steinar fra 1969 til 1985 og fra 1965 til 1969 i Bodø-bandet Los Capo sammen med blant andre Ottar Johansen. Han døde i 2015 i en alder av 64 år etter kort tids sykeleie.
Bratsk-reservoaret
Bratsk-reservoaret (russisk: Бра́тское водохрани́лище – Bratskoje vodokhranilisjtsje) er et reservoar i elva Angara i Irkutsk oblast i Russland. Det har navn etter byen Bratsk, den største byen ved reservoaret. Det har et areal på 5 470 km² og et maksimum volum på 169,27 milliarder m³.
Denne jordfyllingsdammen til Bratsk vannkraftverk ble fullført i 1967. Den er 125 meter høy og 4 417 meter lang. Bajkal-Amur-jernbanen går langs toppen av demningen. Da det ble innviet var reservoaret verdens største kunstige innsjø. Produksjonskapasiteten i kraftverket er 4 500 MW.
Thulin Type D
Thulin Type åD var et svensk fly som ble bygget på lisens ved AB Enoch Thulins Aeroplanfabrik i Landskrona.
Den var en variant av Morane-Saulnier L. Flyet var en en-dekker hvor vingen var montert over flykroppen. Tilnavnet Parasol kommer fra masten som på flykroppen som ved hjelp av vaiere festet på vingens overside, holdt vingen på plass. Det første flyet ble bygget høsten 1914 og utstilt under et arrangement i Stockholm i mai 1915. Flyet ble bygget i fem eksemplarer. Foreningen Skånska kvinnor samlet penger og kjøpte et av Type D som ble gitt til Svenska Arméflyget i august 1915. Året efter ble ytterligere ett fly gitt til samme forening. Begge flyene ble tatt ut av aktiv tjeneste i 1918. De tre øvrige av Type D som ble produsert ble brukt ved Thulins flygskola på Ljungbyhed. Et av skoleflyene ble kjøpt av Eric von Rosen som donerte det til de vita i den finske borgerkrigen. Det kom til å bli Finlands flyvåpens første fly. von Rosen fulgte med piloten Nils Kindberg da flyet ble fløyet fra Umeå til Vasa den 6. mars 1918 og levert regjeringen. i Finland betraktes 6. mars som dagen for flyvåpenets grunnleggelse. Finland ble senere dømt for brudd på forbudet mot sivil flyvning som ble innført i samband med første verdenskrigen.
Flyet fikk registreringen F1, som dog aldri ble påmalt, det var forsynt med von Rosens personlig lykkesymbol,m et blått hakekors på hvit bunn, malt på vingene. Dette ble også Finlands flyvåpens symbol frem ti andre verdenskrig. F1 utførte et ti-talls oppdrag, først og fremst speiding for general Mannerheims hovedkvarter, men også spredning av flyveblad og små bomber fra bakre sittebrønn. Flyet opererte fra fire rudumentære og raskt opererte baser i nordre Tavastland, men totalhaverte i Tammerfors den 16. april 1918, hvor flyveren Westman (en svensk frivillig) og mekanikeren, Nylund omkom.
Finland kjøpte den andre Type D, registrering F4, som ble totalskadet ved  motorbrann på basen i Orivesi den 28. mars 1918.
Typ D er avbildet i Finland på et flertal minnesstener og en replika finnes på Mellersta Finlands flygmuseum i Jyväskylä.
Päijänne
Päijänne er Finlands nest største innsjø. Den ligger i landskapene Päijänne-Tavastland og Mellersta Finland og strekker seg 120 km i nord-sør-retning. Største bredde er 28 km, og arealet er 1,081 km². Päijänne er Finlands dypeste innsjø og også den innsjøen med størst vannvolum. Største dybde er 95 m. Innsjøen er en del av vassdraget til Kymmene älv. Hovedstadsregionen rundt Helsingfors får sitt drikkevann fra Päijänne gjennom Päijännetunnelen.
Päijänne er et populært ulfluktsområde. I søndre del av innsjøen ligger Päijänne nasjonalpark. thumb|left|Solnedgang over Päijänne
Haynes gasskraftverk
Haynes gasskraftverk er et nedlagt gasskraftverk i Long Beach i det sørlige California i USA. Det hadde en installert produksjonskapasitet på 1600 MW, fordelt på 7 turbiner. Anlegget ble etablert i 1960-årene og stengte ned i perioden 2003–2013. Brenselkilden var naturgass.
Pax (film)
Pax er en norsk film regissert av Annette Sjursen. Manuskriptet ble skrevet av Lars Saabye Christensen og omarbeidet av Sjursen. Filmen hadde premiere 18. mars 2011. Den hadde et samlet besøkstall på norske kinoer på 3,500.
Sjursen skrev også romanen Pax, utgitt på Kagge Forlag i 2010.
Handling
Filmen handler om en flykatastrofe, nærmere bestemt om menneskeskjebner som sammenflettes når noe går galt under en flyreise.
Anmeldelser
Filmen ble dårlig mottatt av anmelderne i norske aviser.
Annen kritikk
Nikolaj Frobenius, som var langfilmkonsulent i Norsk filminstitutt (NFI) og som hadde vært med på å tildele støtte til filmen, uttalte etter premieren at Sjursen ikke ville fått støtte dersom hun ikke hadde vært kvinne. Daværende avdelingsdirektør for utvikling og produksjon i NFF Ivar Køhn uttalte ved samme anledning at NFI ikke praktiserte kjønnskvotering.
Nestby
Nestby, tidligere kalt Nesby, er en bygd og en grunnkrets i delområdet Nedre Saltdal i Saltdal kommune i Salten i Nordland. Bygda ligger rundt tre kilometer sør for Rognan.
Navnet Nestby ble godkjent av Kartverket den 1. januar 1993.
Rick Springfield
Springfield var sønn av en australsk karriereoffiser i det australske militæret. I 1967 droppet Rick ut av den videregående skolen for å begynne på sin profesjonelle musikkkarriere. Hans første opptreden i en profesjonell musikkgruppe var som sanger og gitarist i bandet Rock House. I 1968, skiftet bandet navn til MPD Ltd, og deretter dro han en tur til Vietnam for å underholde de amerikanske troppene som var stasjonert der under Vietnamkrigen.
Peter Amdam
Amdam omtales som en lederskikkelse i det norske straight edge-miljøet. Han var medlem i de nå oppløste straight edge hardcore-bandene Onward og Sportswear, og han var vokalist i bandet For Pete's Sake (som består av alle de tidligere Sportswear-medlemmene). For Pete's Sake er signert til det plateselskapet REACT! Records, som holder til i Baltimore i USA.
Rick Springfield
Springfield var en av flere utøvere som deltok under veldedighetskonserten Live Aid. Etter utgivelsen av albumet Tao i 1985, valgte Springfield å ta en pause fra musikkinnspilling for å kunne tilbringe mer tid med familien sin og samtidig for å håndtere depresjonen som hadde påvirket ham siden oppveksten hans. Han hadde også en liten depresjon på 1970-tallet, da hans far døde av en alvorlig sykdom den 24. april 1981. Han hadde diverse karriereproblemer som fikk ham til å møte veggen og tenke på selvmord.
Som musiker var han mest kjent for hans rockesanger som for eksempel «Jessie's Girl» fra 1981 som ble nummer en på hitlistene i USA. Som skuespiller er Springfield mest kjent for rollen som dr. Noah Drake på TV-dramaserien General Hospital som blir sendt på dagtid. Springfield var en av dommerne under den åttende Independent Music Awards som blir arrangert hvert år, for å støtte opp under uavhengige artister.
Peter Amdam
Som kurator stod han blant annet bak utstillingene ''Refraction. The Image of Sense'' (2014) ved galleriet Blain|Southern [sic] i London. og ''Life. Within Such Limits'' (2015) hos Carl Kostyál i Stockholm.
Loy Kandahar
Lōy Kandahār (لوی کندهار, eller "Stor-Kandahar") er en historisk og kulturell region i Afghanistan. Loy Kandahar bestod av de afghanske provinsene Kandahar, Helmand, Farah, Urozgan, Zabul og en stor del av Nimruz, samt den pashtunske nordlige delen av Balutsjistan i Pakistan.
Nestlé
Nestlé er et sveitsisk multinasjonalt selskap. Det er verdens største produsent av mat- og drikkevarer, og Nestlés produktportefølje inkluderer barnemat, kaffe og te, frokostblandinger, sjokolade og konfekt, flaskevann, meieriprodukter, iskrem, frossenmat, dyremat og snacks.
Selskapet har 418 fabrikker i 86 land, selger sine produkter i 189 land, og har 323 000 ansatte (2017). De har sitt hovedkontor i Vevey i Sveits, og ledes av belgiske Paul Bulcke. Nestlé er notert på Zürich-børsen under tickeren NESN, og hadde per 1. mars 2018 en børsverdi på 234 milliarder sveitsiske franc (ca. 2000 milliarder norske kroner). I 2015 omsatte selskapet for 88,8 milliarder sveitsiske franc (drøyt 776 milliarder norske kroner), og hadde et resultat før skatt på rundt 83 milliarder kroner.
Begynnelsen
Brødrene Charles og George H. Page startet selskapet Anglo-Swiss Condensed Milk Company i 1866, og tok dermed kondensert melk fra USA til Europa. Deres mest kjente varemerke var Milkmaid. Frem mot århundreskiftet ekspanderte selskapet stort, og de hadde en dominerende posisjon i Europa, Asia og Afrika. I parallell med Anglo-Swiss hadde også selskapet Nestlé vokst frem. Begynnelsen på selskapet skjedde i 1867, da den tyskfødte sveitseren Henri Nestlé fant opp en barnegrøt basert på kondensert melk, mel og sukker. Denne ble solgt under varemerket Farine Lactée Nestlé. I 1870 var produksjonen oppe i halvt tonn om dagen med distribusjon i fire land, og bare tre år senere hadde de utvidet distribusjonen til over 20 land. Henri Nestlé trakk seg ut av selskapet og solgte det til en investorgruppe allerede i 1875, men det sterke varemerket ble videreført av de nye eierne.
George H. Page gikk bort i 1899. Selskapet la nå sin kostbare USA-satsing på is, og i 1902 solgte Anglo-Swiss de ti amerikanske fabrikkene sine for heller å fokusere på andre markeder. Tiden var også kommet for å børste støv av ideen om sammenslåing med Nestlé, men Anglo-Swiss' aksjonærer avviste i første omgang planene, så de to selskapene gikk inn i det nye århundret som konkurrenter, i alle fall enn så lenge.
Forhandlinger om en sammenslåing fortsatte imidlertid i det skjulte, og gjennombruddet kom da meglerne la frem et forslag om en sammenslåing på like vilkår: Aksjekapitalen i det sammenslåtte selskapet skulle fordeles jevnt mellom aksjonærene i Anglo-Swiss og Nestlé. Sammenslåingen ble kunngjort i februar 1905, og de to selskapenes generalforsamlinger godkjente avtalen i løpet av våren. Det nye selskapet fikk navnet Nestlé and Anglo-Swiss Condensed Milk Company, og omfattet 18 moderne fabrikker: syv i Sveits, fem i Storbritannia, tre i Norge, og ett i hvert av landene Tyskland, USA og Spania.
Nescafé og oppkjøp
I 1930-årene samarbeidet forskere hos Nestlé med brasilianske myndigheter om utviklingen av kaffe i pulverform, som kun skulle blandes ut med varmt vann for å kunne drikkes. Utviklingen av det nye produktet tok syv år før det kunne lanseres 1. april 1938, og det fikk navnet Nescafé – et portmanteau av «Nestlé» og «café». Den nye prosessen første til store endringer i kaffebransjen, da den tillot produksjon i industriell skala og dermed sørget for at store avlinger med kaffebønner ikke lenger gikk til spille.
I 1947 kjøpte Nestlé opp suppe- og krydderprodusenten Maggi, og senere fulgte også det britiske matkonserveringsselskapet Crosse & Blackwell (1960), frossenmatprodusenten Findus (1962), vannmerket Vittel (1969), juiceprodusenten Libby's (1971) og frossenmatprodusenten Stouffer's (1973). I 1974 gikk Nestlé inn i nye bransjer ved å kjøpe halvparten av kosmetikkprodusenten L'Oréal, og i 1977 kjøpte Nestlé også opp det farmasøytiske selskapet Alcon. I 1979 ble den franske meieriprodusenten Chambourcy kjøpt opp, Carnation fulgte i 1985, og i 1988 ble den britiske sjokoladeprodusenten Rowntree Mackintosh og italienske Buitoni kjøpt opp. I 1992 kjøpte Nestlé opp vannmerket Perrier, i 1994 dyrematprodusenten Alpo, og i 1997 dyrematavdelingen til britiske Spillers.
Kontroverser rundt morsmelkerstatning
Ved inngangen til 1970-årene ble Nestlé innblandet i kontroverser rundt markedsføring og salg av morsmelkerstatning i utviklingsland. Selskapet delte ut gratisprøver av morsmelkerstatningen sin ved fødeklinikker, og selgere kledd som medisinsk personell gjorde sitt beste i å overbevise nybakte mødre om at morsmelkerstatning var sunnere for de nyfødte barna enn amming. Så fort en mor slutter å amme stopper kroppens produksjon av morsmelk, og hun har dermed ikke noe annet valg enn å fortsette med å kjøpe morsmelkerstatning.
Kritikere mente at det var tre hovedproblemer med Nestlés markedsføringstrategier: 1) Spedbarn fikk ikke de viktige antistoffene som morsmelk inneholder, og ble dermed mer mottagelige for sykdom, 2) Mødre forstod ikke eller hadde ikke råd til å bruke sterilt (kokt) vann, noe som gjorde at babyer fikk i seg urent vann, og 3) Mødre hadde ikke råd til å kjøpe nok morsmelkerstatning, og tynnet derfor ut produktet før de gav det til babyene, noe som førte til underernæring. En organisert boikott av Nestlé begynte i USA i 1977, og det var ikke før Verdens helseorganisasjon (WHO) fikk innført nye regler for markedsføring av morsmelkerstatning at boikotten tok slutt i 1984. Dette ble imidlertid ikke slutten på kontroversen, og i årene som fulgte mente kritikerne at Nestlé og andre produsenter ikke fulgte WHO-reglene. Nye boikotter fulgte, også i Norge, der organisasjonen Ammehjelpen i 1989 startet en boikottkampanje mot Nestlés produktportefølje.
Nestlé Norge
Norge var det første landet Nestlé etablerte seg i utenfor Sveits. Nestlé Norge har per 2018 ca. 300 ansatte og en omsetning på 1,9 milliarder kroner. Hovedkontoret ligger på Skøyen i Oslo, og administrerende direktør er Vladimir Wendl.
I 1997 ble Nestlé Norge en del av Nestlé Norden, med hovedkontor i København.
Historie
I 1898 kjøpte selskapet som få år senere skulle bli Nestlé opp Kapp Melkefabrikk som produserte Viking Melk (kondensiert sukret melk) på Kapp i Østre Toten. Dette var Nestlés første utenlandsinvestering. I 1905 ble fabrikken på Kapp slått sammen med The Norwegian Condensed Milk Co. på Hamar til Nestlé & Anglo-Swiss Condensed Milk Co., et selskap som i 1915 ble til De Norske Melkefabrikker. Ni år senere kjøpte selskapet en fabrikk i Levanger som produserte kondensert melk og melkepulver. Fabrikken på Kapp ble lagt ned i 1928.
I 1930 kom Maggi buljongterninger på det norske markedet, og i 1949 Hamar Pålegg, senere forkortet til «HaPå». Idéen bak det populære pålegget oppsto under krigen, da mange familier karamelliserte sukret kondensert melk i hjemmene sine. Utover i 1950-årene ble mange nye produkter fra Nestlé lansert på det norske markedet, blant annet flere typer barnemat og Nescafé, som mellom 1953 og 1962 ble produsert på Hamar. I 1962 kjøpte Nestlé det svenske selskapet AB Findus. Datterselskapet A/S Findus har hatt produksjon av dypfryst fiskefilét i Hammerfest siden 1952 og dypfryste grønnsaker og kjøttprodukter andre steder i landet siden slutten av femtiårene. To år senere byttet De Norske Melkefabrikker navn til A/S Nestlé Norge, siden virksomheten ikke lenger utelukkende baserte seg på melkekonserver. Fra 1972 ble det også produsert dypfryste produkter i Hedrum i Larvik.
I 1997 dannet Nestlé-selskapene i Norge, Sverige, Danmark og Finland Nestlé Norden. Samme år kjøpte Nestlé en del av Drammens Is, og gikk dermed inn på iskremmarkedet i Norge. I 2004 ble iskremvirksomheten lagt ned. På det meste hadde Nestlé Norge ca. 870 medarbeidere og produksjon ved fire fabrikker. I 2000 skilte Nestlé og Findus lag etter 26 års samarbeid, og året etter ble fabrikken i Levanger solgt. I 2008 ble fabrikken på Hamar lagt ned.
Produkter
Liste over produkter/varemerker tilhørende Nestlé som selges på det norske markedet (2015):
Ingrid Simensen
Ingrid Simensen (født 1994) er en norsk journalist. Pr. 2020 er hun programleder i NRK P3.
Simensen er opprinning fra Rendalen i Innlandet. Etter å ha fullført videregående skole ved Nord-Østerdal videregående skole i Tynset, gikk hun linjen for radio- og TV-journalistikk på Skjeberg Folkehøyskole. Hun har en bachelorgrad fra Høgskulen i Volda og en bachelorgrad i mediefag fra Griffith College i Queensland, Australia. Hun har tidligere jobbet for NRK Østlandssendingen og NRK Hedmark og Oppland (nå NRK Innlandet).
Hun er med i 6 sesong av Farmen kjendis.
Nes Presseklubb
Nes Presseklubb ble stiftet på Årnes i Akershus 4. desember 1980. Klubben deler ut prisen «Snill nesbu» og utgir Jul i Nes, Romerikes eneste lokale julehefte. Første utgave kom i 1982. I 2008 var opplaget: 2 400.
I 2008 består klubbens styre av:
Klubben har 24 medlemmer (2008).
Fryktløs
Fryktløs er et musikkalbum med Pust, utgitt hos Grappa i 2013.
Medby (Saltdal)
Medby er en bygd og en grunnkrets i delområdet Nedre Saltdal i Saltdal kommune i Salten i Nordland. Bygda ligger rundt fem kilometer sør for Rognan.
Navnet Medby ble godkjent av Kartverket den 1. oktober 1979.
Sixten Wackström
Sixten Konstantin Wackström  (født 2. august 1960 i Borgå), er en finsk tidligere syklist.
Wackström representerte Finland under sommer-OL i 1980 og 1984, men uten medalje.
Sixten Wackström er sønn av syklisten Ole Wackström.
The Gray Nun of Belgium
The Gray Nun of Belgium er en amerikansk stumfilm fra 1915, regissert av Francis Powers.
Matthäus Zell
Matthäus Zell (også Matthias Zell) (født 25. september 1477 i Kayserberg i Det tysk-romerske rike, død 9. januar 1548 i Strasbourg) var en teolog og reformator fra Elsass (nåværende Alsace i Frankrike). Han er mest kjent for sitt arbeid med reformasjonen av kirken i Strasbourg.
Zell var tilnyttet Albert-Ludwigs-Universität i Freiburg im Breisgau fra 1505. Han fikk en utdannelse innen «De frie kunster» (omtrent humaniora), og studerte særlig Aristoteles. Imidlertid ble han stadig mer opptatt av teologi, og skaffet seg senere en utdannelse i dette.
Zell tok over presteembetet i Strasbourg, et ettertraktet embete, i 1518, da han var 41 år gammel. Han lot seg raskt inspirere av Martin Luthers lære om reform av kirken. I 1521 var Zell selv protestantisk. Zell ble selv svært populær blant menigheten i Strasbourg. Zell spilte en viktig rolle i å inspirere Martin Bucer.
Acontiinae
Acontiinae er en gruppe av sommerfugler som tilhører den artsrike familien nattfly (Noctuidae). Bare en art fra gruppen, vindelfly (Emmelia trabealis) forekommer i Norge.
Utseende
Vindelflyet er et ganske lite nattfly med vingespenn 22 – 24 mm. Det er lett å kjenne igjen på forvingenes karakteristiske mønster i gult og svart. Bakvingene er grå.
Levevis
Larven lever på åkervindel. Vindelflyet er en sørlig art som i Norge bare er funnet én gang i Grimstad, Aust-Agder.
Mentougou
Mentougou (kinesisk: 门头沟区, pinyin: Méntóugōu Qū) er et bydistrikt vest i Beijing i Kina.
Det er på 1.321 kvkm, med 266 591 innbyggere (2000).
Xishanfjellene (Vestfjellene eller de vestlige høyder – Western Hills) dekker over 90 prosent av Mentougou. Det gamle buddhistiske Tanzhetempelet ligger her.
Distriktet utvinner kull, kalkstein og granitt. Av landbruksprodukter kan nevnes roser, ville jujubær, sopp og Beijings hvite pærer.
Området var helt landlig helt frem til 1990-årene, og ble av byboerne i Beijing ikke betraktet som del av byen. Men senere er den østlige delen av Mentougou blitt urbanisert.
Administrative enheter
Subdistrikter: Storkommuner (områder):
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Sjette ringvei fører gjennom det østlige Mentougou.
Runa Sandvik
Runa A. Sandvik (født 1987) er en norsk ekspert på hacking og datasikkerhet. Hun har en bachelor innen informatikk fra NTNU i Trondheim i 2010. Hun arbeider som datasikkerhetsansvarlig hos The New York Times. Hun er i tillegg teknisk rådgiver til Freedom of the Press Foundation, styremedlem hos The Signals Foundation og styremedlem i Black Hat Europe.
Bakgrunn og karriere
Etter at hun bodde i London flyttet Sandvik til Washington D.C., hvor hun jobbet for Freedom of the Press Foundation. Gjennom den jobben holdet hun kurs for mediehus og journalister om digital sikkerhet og kildevern.
Hun har også arbeidet for det amerikanske magasinet Forbes, hvor hun skrev om sikkerhet, personvern og teknologi. I tillegg har hun vært selvstendig næringsdrivende som konsulent på datasikkerhet.
Datasikkerhetsansvarlig i The New York Times
Sandvik begynte i jobben som ansvarlig for data- og informasjonssikkerhet for redaksjonen i New York Times i 2016. I jobben arbeider hun med å programmere og undersøke nettrusler, å hjelpe journalister med IT-sikkerhet og generell rådgivning. Hun har blant annet hjulpet Rukmini Callimachi, avisens anerkjente terror-journalist, med å undersøke hvordan IS bruker nettet til rekruttering og planlegging.
Ifølge henne selv fikk hun jobben ved selv å overbeviste avisens sjef for IT-sikkerhet om behovet for en person med hennes kunnskaper i en sånn type stilling.
Opptredener
Sandvik har deltatt på Skup-konferansen både i 2015 og 2016. I 2015 snakket hun om kryptering og faren for lekking av informasjon, mens hun i 2016 snakket om hvordan journalister kan skjule sine spor ved hjelp av nettleseren Tor, hvordan mobil, e-post, data og andre kommunikasjonsverktøy kan krypteres, samt hvordan mediehus kan sikre seg bedre.
Sandvik intervjuet Edward Snowden på direktelink fra Moskva under Nordiske Mediedager i Bergen i 2015, siden han ikke ville bli intervjuet av en journalist. Under intervjuet kom Sandvik og Snowden blant annet inn på hvordan de møtte hverandre første gang, etter at han tok kontakt med henne via Reddit for å få hjelp til å kommunisere sikkert via nettet. Dette førte til at de i 2012 arrangerte en workshop om kryptografi (et «CryptoParty») sammen i en møbelbutikk i Honolulu i Hawaii, mens hun var på ferie der. Dette var rundt et halvt år før Snowden ble kjent for lekkasjene om den amerikanske etterretningstjenesten NSA.
Hacking av skarpskytterrifle
Sandvik og ektemannen Michael Auger fikk global oppmerksomhet da de hacket en «smartrifle» fra selskapet TrackPoint. Riflen TP750 har en innebygget datamaskin som man kan styre ved hjelp av apps fra mobiltelefonen over WiFi. Sandvik og ektemannen brøt seg inn i programvaren, og var dermed i stand til å låse avtrekkeren og sabotere innstillingene slik at kulen endte et helt annet sted en der siktet viste. Etter å ha arbeidet på prosjektet i nesten ett år, presenterte de resultatene på den anerkjente hacker-messen Black Hat i 2015. I etterkant av avsløringen har TrackPoint sagt at de vil samarbeide med Sandvik og Auger for å lukke sikkerhetshullet.
Sandvik sier de hacket riflen «for spenningens skyld», men også for å minne om hvordan stadig flere ting er koblet til internett og kan være en mulig inngangsdør for digitale innbruddstyver.
Skullcandy
Skullcandy er et selskap fra Park City i Utah. De produserer hodetelefoner, øreplugger, hands free-utstyr og mp3-spillere. Selskapet ble etablert i 2003. Skullcandys målgruppe er ungdommer og utendørssport-markedet.
Produktene er kjent for å ha uvanlige navn og trendy design. De dyreste hodetelefonene har et godt rykte blant DJer for høy komfort og god lyd. Fra enkelte hold har de fått kritikk for å være for kostbare og for ikke å gi optimal lydgjengivelse.
Graustark
Graustark er en amerikansk stumfilm fra 1915, regissert av Fred E. Wright.
Handling
Den velstående unge Grenfall Lorry reiser med tog fra Denver til Washington D.C.. Han møter en vakker ung kvinne. Når de ved et uhell blir etterlatt i en gruve-by, nå de slå seg sammen for den videre reisen. De har det kjempegøy underveis, men de skilles kort tid senere. De møtes igjen senere i det lille europeiske landet Graustark, hvor Grenfall og kameraten hans Harry redder henne fra kidnappere.
The Great Divide
The Great Divide er en amerikansk stumfilm fra 1915, regissert av Edgar Lewis.
Graustark
Handling
Men de oppdager også at hun egentlig er landets prinsesse Yetiva. Hun er allerede forlovet med Prinze Lorenz fra Asphan, for å betale ned Graustarks enorme gjeld fra krigen. Men Lorenz blir myrdet kort tid senere, og Grenfall blir anklaget for denne forbrytelsen. Det oppstår deretter en rekke andre komplikasjoner.
Hallingskarvet
Hallingskarvet er en fjellrygg som strekker seg rundt 35 kilometer vestover fra Geilo i Hol kommune i landskapet Buskerud i Viken fylke, til nord for Finse i Ulvik kommune i Vestland. Skarv-et (int) i betydningen nakent fjell. Det er en del av Nordfjella, som vanligvis betegner fjellpartiene nord for Bergensbanen. Høyeste topp er Folarskardnuten (1 933 moh.). Det er en praktfull utsikt fra toppen. Sammen med Hardangerjøkulen og Hårteigen utgjør Hallingskarvet den siste rest av et skyvedekke som en gang dekket Hardangervidda. De bratte nord- og sørveggene er frontene av nevnte skyvedekke. Nord for Hallingskarvet ligger det store vannet Strandavatnet, som er demmet opp. Øst og sør for Hallingskarvet går også Bergensbanen, som har sitt høyeste stopp på Finse (1 222 moh.). Hallingskarvet kalles også feilaktig for "Skarven", men dette har ingen lokal dialektal forankring.
I forbindelse med tusenårsskiftet ble Hallingskarvet valgt til Hols tusenårssted. I 2006 ble Hallingskarvet nasjonalpark opprettet rundt Hallingskarvet.
Hallingskarvet var tidligere eget værvarslingsdistrikt. Det er grunn til å påpeke at dagens værmeldinger for Langfjella og de andre sentrale fjellområder i Sør-Norge, er ment for disse områdene som helhet, og i 1100–1200 meters høyde. Spesielt vindforholdene vil være helt annerledes på og rundt et fjell som Hallingskarvet enn det som nevnes i værmeldingene. Hallingskarvet har årlig mange dager med middelvind av orkan styrke.
Klimatisk preges Hallingskarvet av at fjellet er beliggende ved vannskillet mellom østlandet og vestlandet. Værforholdene kan derfor skifte raskt. Nedbøren øker gradvis vestover på fjellryggen. På grunn av Hallingskarvets høyde, karakteristiske form og vest/nordvest-øst/sørøst gående beliggenhet, er fjellet med på å skape sitt eget vær. Vind fra vest er hyppigst og sterkest i høyfjellet i Sør-Norge. Hallingskarvets lengde (ca. 3,5 mil), den forholdsvis jevne og lett bølgende overflaten, samt mangel på fjell i samme høydenivå mot vest, gjør sitt til at luftstrømmene inn mot vestlandskysten får nesten fri bane mot Hallingskarvet. Vinden vil i tillegg akselerere langs toppflaten. Vindstyrken på toppen av fjellet vil derfor være høyere enn i tilsvarende høydenivå inn mot vestlandskysten. I spesielle situasjoner med svært sterk vind i de høyere luftlag i atmosfæren, vil luftstrømmen presses mellom disse lagene og Hallingskarvet. Dette vil forsterke vinden ytterligere. I Folarskaret vil middelvinden forsterkes ved sør-sørvestlig vind. Nordvestlig vind vil gi spesielt sterke vindkast i Folarskaret. I desember 1986 opplevde Djupedalen i Hol den sterkeste vind i moderne tid. Kraftlinjer, bygninger og store mengder skog ble skadet. Den generelle værsituasjonen i Sør-Norge var ikke preget av spesielt sterk vind, men sterke luftstrømmer fra vest/sørvest i 3000–4000 meters høyde forsterket vinden over Hallingskarvet. Lebølger og levirvler fra Storesåta har i dette tilfellet slått ned mot Djupedalen. Meteorologene antar at de sterkeste middelvindene og vindkastene på Hallingskarvets toppflate er henholdsvis i overkant av 50 og 70 meter per sekund. Men den maksimale vinden kan være adskillig sterkere på grunn av de nevnte forhold, og meteorologenes manglende innsikt i lokale vindforhold i norske høyfjell.
Flere mennesker har omkommet på og ved Hallingskarvet, sommer som vinter. Den mest kjente ulykken skjedde påsken 1950, da tre unge menn fra Bergen omkom. Den ene falt utfor stupet ved Storekvelvi på nordsiden. De to andre ble funnet av hjelpemannskaper ved Hyllun på sørsiden, ca. en uke senere.
De amerikanske Jomfruøyer under Vinter-OL 2002
De amerikanske Jomfruøyer under Vinter-OL 2002. Seks sportsutøvere, fire menn og to kvinner fra De amerikanske Jomfruøyer deltok i to sporter, aking og bobsleigh i Vinter-OL 2002 i Salt Lake City i USA. De amerikanske Jomfruøyer, som deltok for femte gang i et vinter-OL, vant ingen medaljer. Beste plassering var en 26.-plass i aking, ener for damer.
Pretty Belinda
«Pretty Belinda» er en britisk popsang, skrevet av Chris Andrews. Andrews' versjon ble utgitt på singlen Pye/Vogue DV 14870 i 1969. Kvinnen det synges om bor i et båthus ved elven.
Inland Empire gasskraftverk
Inland Empire gasskraftverk er et gasskraftverk i Menifee i det sørlige California i USA. Det har en installert produksjonskapasitet på 810 MW, fordelt på 2 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 2005 og stod ferdig i 2008. Brenselkilden er naturgass.
Limonesisk kreol
Limonesisk kreol, eller mekatelyu, er et engelskbasert kreolspråk som snakkes i provinsen Limón ved den karibiske kysten i Costa Rica. Antall brukere er rundt 50 000. Språket har ingen offisiell status i Costa Rica. Det kom til landet med jamaicanske arbeidsinnvandrere. Det er svært likt jamaicansk kreol.
Kopi
Kopi (gjennom tysk, fra middelalderlatin copia, «avskrift», avledet av latin copia, «mengde») henviser til gjenpart, avtrykk, avskrift, duplikasjon av et objekt, informasjon, eller en artefakt basert på at en kan identifisere flere forekomster av objektet, informasjonen eller artefaktet enn det opprinnelige.
Limonesisk kreol
Navnet mekatelyu er en transliterasjon av setningen som skrives «make I tell you» på standard engelsk, og som på limonesisk kreol betyr «la meg fortelle deg» (standard engelsk «let me tell you»).
3. serierunde i Premier League 2018/19
3. runde i Premier League 2018/19 startet med –  lørdag 25. august 2018, hoveddelen av kampene ble spilt lørdag 25. august mens runden ble avsluttet med –  mandag 27. august
Kampfakta
'''Lørdag 25. august''' '''Søndag 26. august'''
{{Kamp3 Fernández Ritchie Joselu ⚽ 83' ⚽ 76' (str.) Hazard ⚽ 87' (selvmål) Yedlin
}} '''Mandag 27. august'''
Sveveslekta
(Hieracium umbellatum) som er oppdelt i seksjoner
Sveveslekta er en slekt i kurvblomstfamilien, som har 8110 sikre arter. Men det er også beskrevet 1007 arter, som vitenskapsfolk ikke er helt enig er arter eller ikke. Men ikke alle biologer er like enig i grunnlaget for å beskrive så mange arter i sveveslekta, som bl.a. den norske botanikeren Simen Oscar Fredrik Omang (1867–1953) gjorde. De fleste beskrevne artene i sveveslekta som finnes i Norge er apomiktiske. Altså de kan sette frø uten seksuell formering.
Liste over seksjoner og arter
Disse seksjonene har gjerne flere undergrupper.
La Paloma gasskraftverk
La Paloma gasskraftverk er et gasskraftverk i Kern County i det sørlige California i USA. Det har en installert produksjonskapasitet på 1024 MW, fordelt på 4 turbiner. Dette er et av delstatens større fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
Rainer Bonhof
Rainer Bonhof (født 29. mars 1952 i Emmerich am Rhein) er en tidligere tysk fotballspiller. I perioden 1972–1981 spilte han 53 landskamper for og scoret 9 mål.
På klubbplan var han tilknyttet de tyske klubbene Borussia Mönchengladbach (der han også var trener i perioden 1998–1999), FC Köln og Hertha BSC Berlin samt den spanske klubben Valencia CF. Han var kjent som en dyktig frisparkskytter.
Bonhof har også trent ungdomslandslagene i Tyskland, Kuwait og Skottland.
Tirthankara
En tīrthaṅkara (sanskrit) er i jainismen en «vadestedsmaker» som er en frelser og åndelig lærer som berger mennesker trygt over «verdenslidelsens hav» ved å forkynne dharma eller den rettferdige vei. Ordet tirthankara er en grunnlegger av en tirtha som opphever havet av gjentatte fødsler og død eller saṃsāra. Ifølge jainismen er en tirthankara et sjeldent individ som har overvunnet saṃsāra for seg selv og laget en vei for andre. Etter erkjennelsen av den sanne natur til selvet eller sjelen, oppnår en Tīrthaṅkara allvitenhet eller Kevala Jnana, og blir en som grunnlegger jainismen på nytt. Han sørger for en bro som andre kan gå over ved å følge den nye læreren fra saṃsāra til moksha eller frigjørelse.
Anglia Ruskin University
Anglia Ruskin University er et universitet i England, med studiesteder i Cambridge og Chelmsford.
Fred Daly (golfspiller)
Fred Daly døde 18. november 1990 i Belfast av hjerteinfarkt.
Anglia Ruskin University
Universitetet ble opprettet av John Ruskin i 1858 under navnet Cambridge School of Art. I 1960 endret de navn til Cambridgeshire College of Arts and Technology, forkortet til CCAT. Videre i 1989 ble de sammenslått med Essex Institute of Higher Education og tok deretter navnet Anglia Higher Education College. Som høyskole ble den polyteknisk i 1991, med navnet Anglia Polytechnic, før de fikk universitetsstatus i 1992.
Skoleområdet er i dag under omfattendes ombygging.
Rangeringer
Anglia Ruskin University ble rangert som nr. 115 av 126 britiske universiteter på Complete University Guides liste for 2016 og som nummer 88 av 119 britiske universiteter på The Guardians 2016-liste.
Anglia Ruskin University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Norman (navn)
Norman er et mannsnavn. Det er en nyere form av Normann, som har opprinnelse i norrøne norðr, «nord», og maðr, «mann». Navnet er også et opprinnelig germansk tilnavn som ble brukt på vikinger. Det er da dannet av de gammelhøytyske ordene nord, «nord», og man, «mann».
Utbredelse
Northman er kjent brukt i England fra 800-tallet til 1000-tallet, men var ikke blant de mest brukte navnene. I tillegg er formene Northmann, Norman og Normannus kjent på 1000-tallet.
Norman var et vanlig navn i England fra begynnelsen av 1900-tallet til 1940-årene.
Norman var et populært navn i USA fra 1910-årene til 1930-årene.
Kjente personer med navnet
Personene i listen er ordnet kronologisk etter fødselsår.
Fylkesvei 287
Fylkesvei 287 (Fv287) går mellom Bromma i Nesbyen og Åmot i Modum.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Frem til 2016 var strekningen mellom Bromma i Nes og Pletan i Sigdal sekundær fylkesvei 211 (35,7 km).
Liste over mestscorende mannlige fotballspillere
Dette er en liste over mestscorende mannlige fotballspillere i verden.
Offisielle kamper
Rangeringen er basert på fotballstatistikkorganisasjonen RSSSFs tall, der alle offisielle kamper medregnes.
Sundby (Saltdal)
Sundby er en bygd og en grunnkrets i delområdet Nedre Saltdal i Saltdal kommune i Salten i Nordland. Bygda ligger rundt seks kilometer sør for Rognan.
Navnet Sundby ble godkjent av Kartverket den 12. juni 1933.
Brigade
En brigade er en større militæravdeling (forband), ofte bestående av flere bataljoner eller regimenter.
Brigadene er ikke fastsatt i størrelse, men norsk standard tilsier gjerne rundt 3,000–5,000 soldater. Ordet kommer ifra det italienske ordet brigata (strid). Man skiller mellom selvstendige og uselvstendige brigader. En selvstendig brigade disponerer støttefunksjonene den trenger selv, som logistikk, artilleri og annen støtte. En uselvstendig brigade trenger en (Divisjon) overbygning som kan bidra med støtte.
Marine Corps Prepositioning Program–Norway er et amerikansk forhåndslagret utstyrslager i Trøndelag på brigadenivå.
Brigade Nord er den eneste gjenværende brigaden i det norske forsvaret.
Fotballforeningen Nesbuene
Spillere og ledere
Spillere med flest kamper: Per Anders Høgda, Jan Erik Løkenlien, Trond Erik Østhaug, Karl Eivind Greeny, Trond Egil Greeny, Dagfinn Bråthen, Jan Roar Moløkken, Tore Sellin og Roar Larsen.
Ledere med lengst fartstid:
Bibliografi
A-lagets statistikk er gjengitt i boka Fra Kaka til Carew – Romeriksfotball gjennom 100 år (Romeriksforlaget 2007)
Mountainview gasskraftverk
Mountainview gasskraftverk er et gasskraftverk i San Bernardino County i det sørlige California i USA. Det har en installert produksjonskapasitet på 1054 MW, fordelt på 2 turbiner. Dette er et av delstatens større fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2006. Brenselkilden er naturgass. Anlegget ligger ved Los Angeles.
Otočac
Otočac er en by og kommune i fylket Lika-Senj i Kroatia. Byen ligger i dalen til elva Gacka, i den nordvestre delen av regionen Lika. Innbyggertallet var 9,778 i 2011. Av disse var 91 % kroater og 7 % serbere.
Otay Mesa gasskraftverk
Otay Mesa gasskraftverk er et gasskraftverk i San Diego i det sørlige California i USA. Det har en installert produksjonskapasitet på 595 MW, fordelt på 2+1 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 2001 og stod ferdig i 2009. Brenselkilden er naturgass. Operatør er energiselskapet Calpine Corp.
Johan Zápolya
Johan Zápolya (ungarsk: Zápolya János eller Szapolyai János), født 1487, død 22. juli 1540 var en transilvansk adelsmann. Etter at Det osmanske rike vant slaget ved Mohács og kong Ludvig II av Ungarn døde, var arverekken ikke klar. Johan Zápolya var ikke spesielt populær i det ungarske hoff, men samtidig ble det fra tidlig av bestemt at det ikke skulel velges en utlending til å ta over Ungarns trone. Dette kan skyldes at Polen hadde valgt vekselsvis franske og svenske konger, uten spesielt hell. I tillegg var Huset Habsburg interessert i tronen.
I 1521 ble dermed Erkehertug Ferdinand av Østerrike og Johan Zápolya hovedkandidater. Det medførte at Ungarn ble delt mellom de som støttet Zápolya, som var ungarer, og de som foretrakk erkehertugen. Selv om Ferdinand ikke var ungarer, satt han heller ikke på Det osmanske rikes nåde, noe Zápolya gjorde.
Steensgård
Steensgård er en herregård på Langeland i Langeland kommune, Danmark med en lang historie bak seg. Første gang stedet ble nevnt var i 1442 og det var da en adelsgård med navn Krogagergård. Det er kjent som Stensgård fra siste halvdel av 1500-tallet da familien Steensen overtok eiendommen. Det er samme familie som eier stedet fremdeles.
Hovedbygningen slik den fremstår i dag ble oppført i 1836–1837 ved arkitekt G.F. Hetsch. I forbindelse med ombyggingen av anlegget ble den tidligere vollgraven sløyfet.
Steensgård ble fredet i 1985.
Ǟ
Ǟ og ǟ (A med tødler og makron) er den fjerde bokstaven i det liviske alfabetet, mellom ä og b. I livisk markerer makron lang vokallyd, og ǟ representerer en lang åpen, fremre vokal, [], mens ä markerer en kort vokallyd.
I Unicode kodes ǟ som U+01DE (&#X01DE;) og U+01DF (&#X01DF;).
Valfar
Terje «Valfar» Bakken (født 3. september 1978, død 14. januar 2004) var en norsk musiker og grunnlegger av «sognametal»-bandet Windir.
Bakken ble funnet omkommet ved Reppastølen i Sognsdalen i Sogndal, 17. januar 2004. Han frøs ihjel på vei til familiehytten på Fagereggi. Han hadde vært savnet siden 14. januar. Han ble gravlagt ved Stedje kirke 27. januar 2004.
Artistnavnet «Valfar» kommer fra det norrønske ordet «Valfoðr», som betyr «de falnes far» (altså et annet navn for Odin).
Palomar gasskraftverk
Palomar gasskraftverk er et gasskraftverk i Escondido i San Diego County i det sørlige California i USA. Det har en installert produksjonskapasitet på 550 MW, fordelt på 3+2 turbiner. Dette er et av delstatens mindre av de mellomstore fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2006. Brenselkilden er naturgass.
Elaphrus viridis
Elaphrus viridis er en av billene i delgruppen (underfamilien) sumpløpere (Elaphrinae) i familiegruppen løpebiller. Det latinske navnet har den fått på grunn av sin grønne klare farge. Elaphrus viridis står på IUCNs rødliste, over truede arter, som kritisk truet.
Utbredelse
Elaphrus viridis finnes i Nord-Amerika, i California.
Utseende
Elaphrus viridis er omtrent 6 millimeter lang. Hele billen har en matt metallisk grønn farge. Dekkvingene og halsskjoldet (pronutum), har noen lyse bronsfargede lengdestriper. Den har flere runde blanke flekker på dekkvingene, slik som mange av sumpløpere har. Beina er metallisk farget, lik dekkvingene.
Levevis
Elaphrus viridis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kunståret 2009
Kunståret 2009 er en oversikt over hendelser, fødte og avdøde kunstnerpersonligheter i 2009.
Dødsfall
og andre bildende kunstnere ||align=center|90 || align=center| ||
Fylkesvei 3737
Fylkesvei 3537 går mellom Bjelland og Furre bru i Arendal kommune.
Strekningen ble opprettet 2019, og er en delstrekning av den tidligere fylkesvei 172 (Aust-Agder).
Wall of Voodoo
Wall of Voodoo var en amerikansk new wave-gruppe som ble etablert i Los Angeles og som har gitt ut flere album.
Gruppen var mest kjent for deres sang «Mexican Radio» fra 1983 som ble sunget av karakteren Kramer i TV-serien Seinfield. Bandets musikk bestod av synthesizerbasert New Wave-musikk med westernstil stil. Wall of Voodoo hadde sine røtter i Acme Soundtracks som ble startet av Stan Ridgway, som senere begynte som vokalist og munnspiller for gruppen Wall of Voodoo. I 1985 ga de ut albumet Seven Days in Sammystown. Deres første singel, «Far Side of Crazy», gjorde det bra i Australia og nådde til nummer 23 på musikklistene. Sangen kan fortsatt bli hørt den dag i dag på det australske nettverket Austereo Triple M.
Krapfoss Hornorkester
Krapfoss Hornorkester ble stiftet 1. februar 1945. Korpset har helt siden starten vært et Brassband, hvilket vil si at instrumentbesetningen kun består av messinginstrumenter og slagverk, etter mønster fra de britiske Frelsesarmeorkestrene. Orkesteret er en fri, upolitisk og på alle måter nøytral forening, med målsetning å fremme gleden ved og kunnskapen om korpsmusikk, samt å bidra til å sette farge på byen korpset hører til i, Moss.
Som de fleste foreninger har Krapfoss Hornorkester opplevd oppturer og nedturer, men det har alltid vært ildsjeler som har sørget for at orkesteret har kommet seg videre. De senere årene, kanskje særlig fra midten av 1980-tallet, har den musikalske utviklingen vært svært positiv. Orkesteret har gjort det meget bra i konkurranser, og ble i 2000 tildelt Mossianaprisen for sin innsats og som representant for byen.
Historie
For å gi en kortfattet beskrivelse av opprinnelsen til Krapfoss Hornorkester, gjengis her en beretning skrevet til 10-årsjubileet i 1955:
«''Våren i det begivenhetsrike året 1945, den 1. februar, ble Krapfoss Hornorkester stiftet. En del gutter hadde fått det for seg at det burde være et musikkorps i Krapfoss krets av Moss by. Møte ble berammet og de nødvendige formaliteter ble vedtatt - og man kan si at med våren og freden kom Krapfoss Hornorkester. ''Allerede i påsken og 17. mai var Hornorkesteret i ilden, og 7. juni spilte vi for Hjemmestyrkene ombord på Høiaas, som stevnet ut fra Værlebryggen for å hilse H. M. Kong Haakon velkommen hjem etter landflyktigheten. Men vi nådde ikke frem tidsnok. Men kanskje vi ble spart for en større skandale. Vi skulle ha spilt kongesangen da krigsskipet med Kongen om bord seilte forbi, men det ble det ikke noe av. I stedet, da vi var vel i havn igjen, tok Hjemmestyrkene oppstilling på Værlebryggen, mens vi spilte kongesangen. Dessverre for oss ble repetisjonen oversett, og det hele gikk i stå - fryktelig flaut. Men vi startet forfra igjen, og da gikk det bra. Siden har Krapfoss Hornorkester deltatt i mange arrangementer og satt sitt preg på festdager i byen og distriktet rundt.»''
Men før vi kom så langt lå en masse arbeid bak og her er sitater fra protokollene:
Thomas Sankara
Thomas Sankara var kaptein i Burkina Fasos hær.
Oppvekst
Thomas Sankara var sønn av Marguerite Sankara (død 6. mars 2000) og Sambo Joseph Sankara (1919 – 2006), gendarm av yrke (fransk politienhet). Han ble født inn i en romersk-katolsk familie og kom fra Silmi-Mossi, en etnisk folkegruppe som ble karakterisert gjennom ekteskap mellom menn av Mossi etnisitet og kvinner fra den etniske folkegruppen Fulani. Silmi-Mossi ble sett på som lavest på rangstigen i Mossifolkets kastesystem. Sankara gikk grunnskole i Gaoua og ungdomsskole og videregående skole i Bobo-Dioulasso, landets nest største by.
Hans far kjempet med den franske hæren under den andre verdenskrig og ble tatt til fange av nazistene. Sankaras familie ville at han skulle bli katolsk prest. Ifølge noen kilder mistet han aldri sin katolske tro, til tross for sine venstre-marxistiske tendenser. Som skikk og bruk i et land med et flertall av muslimer hadde han også god kjennskap til Koranen.
Presidentperiode
Sankara ble president etter Blaise Compaóre - som senere ble ansvarlig for Sankaras fall - utførte et militærkupp hvor den militære regjeringen ble styrtet. Sankara førte en sosialistisk politikk. Inspirert av den cubanske revolusjonen og Fidel Castro fikk Sankara utført en alfabetiseringskampanje inspirert av den cubanske alfabetiseringskampanjen, noe som førte til at analfabetismen ble betydelig redusert, selv om et flertall av befolkningen fortsatt var analfabeter. Sankara fikk også 2,5 millioner barn vaksinert mot hjernehinnebetennelse, meslinger og gulfeber.
Kvinners rettigheter var også en hovedsak for Sankara, som fikk innført forbud mot kjønnslemlestelse, tvangsekteskap og polygami, og utpekte kvinner til flere plasser i regjeringen. På ettårsdagen for sin maktovertagelse endret han navnet på landet fra Øvre Volta til Burkina Faso, for å markere landets nye start.
Sankara mente at heller ikke lederne skulle leve bedre enn resten av folket. Han solgte regjeringens Mercedes-biler og erstattet dem med Renault 5, som var den billigste bilen i landet på daværende tidspunkt. Han nektet å bruke aircondition-anlegget på sitt kontor fordi bare et fåtall burkinabere hadde tilgang til slik «luksus», og kvittet seg med alle sine eiendeler unntatt én bil, fire sykler, tre gitarer, et kjøleskap og en ødelagt fryser. Hærens marked ble åpnet også for vanlige folk, og ble dermed landets første supermarked.
Pastoria gasskraftverk
Pastoria gasskraftverk er et gasskraftverk i Lebec i det sørlige California i USA. Det har en installert produksjonskapasitet på 750 MW, fordelt på 3+2 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2005. Brenselkilden er naturgass. Operatør er energiselskapet Calpine Corp.